Despina Vandi

D'Despina Vandi (op Griichesch Δέσποινα Βανδή), den 22. Juli 1969 zu Tübingen an Däitschland als Despina Malea (Δέσποινα Μαλέα) gebuer, ass eng vun den erfollegräichste griichesche Popsängerinnen.

Liewen a Karriär

D'Despina Vandi gouf an enger griichescher Famill a Westdäitschland gebuer an ass am Alter vu sechs Joer mat hiren Elteren a Griicheland geplënnert. Wärend hirem Psychologie-, Philosophie- a Pedagogiestudium op der Universitéit vun Thessaloniki huet si ugefaangen als Sängerin an Nuetsclibb ze schaffen.

Aus hirem éischten Album Geia Mou, deen 1994 erauskomm ass, ass d'Single mam selwechten Numm an en Duett mam Giannis Parios ausgekoppelt ginn. 1996 ass den zweeten Album Esena Perimeno verëffentlecht ginn. Der Despina Vandi no hunn déi zwéin Albume sech manner wéi 30.000-mol verkaaft.

D'Joer drop huet si hir erfollegräich Kollaboratioun mam Songwriter Phoebus ugefaangen, déi bis haut  dauert. D'Produktiounen Deka Entoles (1997) a Profities (1999) hunn allenzwou méi wéi duebele Platinstatus a Griicheland an op Zypern erreecht, a vun de ville Singleauskopplunge war Spania eng vun den erfollegräichsten. D'Lidd Ipofero aus dem Joer 2000, dat op kengem Album war, ass als meeschtverkaaft griichesch CD-Single vun allen Zäiten ausgezeechent ginn.

De spéideren Album Gia huet der Despina Vandi d'Dieren zu enger Weltcarrière opgemaach. Nieft dem immense Succès an hirem Heemechtsland, op Zypern a souguer an der Tierkei, ass d'Wierk a 35 Länner erauskomm. D'Single mam selwechten Numm an "Opa Opa" hu sech op déi éischt Plaz vun den amerikaneschen Dance-Radiocharts placéiert an et och a vill europäesch Charts gepackt.Billboard 27. November 2004

Och déi weider Albume Stin avli tou paradeisou (2004), 10 Hronia Mazi (2007) a C'est la Vie (2010) waren a Griicheland erfollegräich.

Der Despina Vandi hiren néngte Studiosalbum Allaxa ass 2012 verëffentlecht ginn a mat enger duebeler Platinschallplack ausgezeechent ginn.star.gr: Δέσποινα Βανδή: Δείτε τι έγινε στην απονομή του διπλά πλατινένιου της δίσκου! (15. Juni 2012; gekuckt den 9. November 2013)

Si ass mam fréiere Foussballspiller Demis Nikolaidis bestuet an huet zwee Kanner.

Discographie
Studiosalbumen
 Joer Titel (op griichesch) Titel (lëtz. Iwwersetzung)1994Γέλα μου (Gela Mou)Laach mech un1996Εσένα Περιμένω (Esena Perimeno)Ech waarden op dech1997Δέκα Εντολές (Deka Endoles)10 Geboter1999Προφητείιες (Profities)Prophezeiungen2001Γειά (Gia)Hey2004Στην Αυλή του Παράδεισου (Stin Avli Tou Paradeisou)Am Gaart vun Eden200710 Χρόνια Μαζί (10 Hronia Mazi)10 Joer zesummen2010C'est la vie - 2012Άλλαξα (Allaxa)Verännert2014Δε με σταμάτησες (De Me Stamatises)Du hues mech net gestoppt2016Αυτή είναι η διαφορά μας (Afti Ine I Diafora Mas)Dat ass eisen Ënnerscheed2019Το Δικό Μου Σινεμά (To Diko Mou Sinema)Mäi Kino

 Um Spaweck 

 Offiziell Websäit: despinavandi.gr
 Discographie op Rate Your Music

Kategorie:Gebuer 1969
Kategorie:Griichesch Sänger